Gesonde Seks Huiswerk #2 – Seksuele Fantasie Assessering | Timothy Kieswetter's Blog oor Gesonde Seksualiteit
Gesonde Seks Huiswerk #2 – Seksuele Fantasie Assessering
Posted on June 6, 2011 by Timothy Kieswetter
Gesonde Seks Vrydag Huiswerk #2
Seksuele Fantasie Assessering
Hierdie is nog 'n hulpmiddel wat ek ontwerp het om paartjies op dieselfde bladsy te kry. So baie probleme in huwelike en veral in die slaapkamer is as gevolg van 'n gebrek aan kommunikasie, of altans korrekte kommunikasie. Hierdie week se Gesonde Seks Vrydag Huiswerk gaan oor om mekaar se seksuele fantasie met mekaar te deel. (Ek moet dalk 'n waarskuwing gee hierso. As julle 'n bietjie 'trust issues' het in julle huwelik is dit dalk nie die beste idee om julle seksuele fantasieë met mekaar te deel nie.) Hierdie huiswerk is vir sterk verhoudings wat sal baat vind deur om hierdie huiswerk te doen, in plaas van verdere afbreek en twyfel te saai.
Seksuele fantasieë is iets wat nie regtig aangemoedig word in 'n Christen se lewe nie. Inteendeel is dit iets waaroor ons gewaarsku word. Nou ek wil nie hier die reg of verkeerd van seksuele fantasieë bespreek nie, maar eerder hoe om dit te gebruik vir die goed in plaas van die sleg van jou huwelik.
Ek sal in 'n volgende Gesonde Seks huiswerk met julle praat oor my tegniek 'Fantasie ontlonting', maar vir nou moet ons by die begin begin. En dit is om mekaar se seksuele fantasieë te leer ken.
Jy sal sien in die skets hieronder dat daar 'n gesiggie in die middel van klomp kringe is en met die 10 mees algemeenste fantasieë daar langs aan. Wat jy moet doen, is om 'n lyn te trek van die fantasie aan die linker kant tot een van die kringe aan die regter kant. As jy baie van 'n fantasie hou sal jy die lyn trek tot die kring wat die naaste aan die gesiggie is, maar as die fantasie jou walg dan sal jy die lyn trek tot die buitenste kring.
Nadat jy en jou maat julle eie fantasieë gemerk het, vergelyk dit met mekaar s'n. Kyk waar julle ooreenkom en waar julle verskil. Leer wat jou maat oor fantaseer en vind uit wat vir jou maat afsit. Hierdie is die eerste stap om julle fantasieë in 'n veilige Gesonde Seks verhouding uit te leef.
Neem deel aan my Gesonde Seks Facebook gesprekke en volg die Gesonde seks huiswerk elke vrydag daar. http://www.facebook.com/gesondeseks